A BIZOTTSÁG 1555/2006/EK RENDELETE
(2006. október 18.)
a Belgium, a Cseh Köztársaság, Németország, Spanyolország, Írország, Olaszország, Magyarország, Lengyelország, Szlovénia, Szlovákia és Svédország intervenciós hivatala birtokában lévő cukor közösségi piacon történő viszonteladására vonatkozó folyamatos pályázati felhívás megnyitásáról szóló 1039/2006/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukorágazat piacának közös szervezéséről szóló, 2006. február 20-i 318/2006/EK bizottsági rendeletre (1) és különösen annak 40. cikke (2) bekezdése d) pontjára,
mivel:
(1)
Az 1039/2006/EK bizottsági rendeletben (2) szereplő mennyiség, amelyet viszonteladásra kínálnak, az intervenciós készletek 2006. június 30-i állapotát tükrözi. Az intervenciós hivatalok azóta bizonyos mennyiségeket értékesítettek, Németország esetében pedig nincs már intervenciós készlet.
(2)
A Közösség legrászorultabbjainak az intervenciós készletekből származó élelmiszerekkel való ellátása céljából a 2007. évi költségvetés terhére a tagállamoknak pénzforrásokat juttató terv elfogadásáról szóló, 2006. október 13-i 1539/2006/EK rendelet (3) értelmében 33 224 tonna cukrot kell elkülöníteni a Közösség intervenciós készleteiből arra a célra, hogy azt az említett rendelet I. mellékletével összhangban szétosszák a tagállamokban.
(3)
Indokolt szem előtt tartani ezeket a mennyiségeket, amikor folyamatos pályázati felhívás útján értékesítenek készleteket a Közösség belső piacán.
(4)
Az intervenciós cukormennyiségekkel való helyes gazdálkodás végett célszerű előírni, hogy a tagállamok közöljék egymással a ténylegesen eladott mennyiségeket.
(5)
Ezért módosítani kell az 1039/2006/EK rendeletet.
(6)
Az e rendeletben előírt rendelkezések összhangban vannak a Cukorpiaci Irányítóbizottság véleményével,
ELFOGADTA EZT A RENDELETET:
1. cikk
Az 1039/2006/EK rendelet a következőképpen módosul:
1.
A cím helyébe a következő szöveg lép:
2.
Az 1. cikk helyébe a következő szöveg lép:
„1. cikk
Belgium, a Cseh Köztársaság, Spanyolország, Írország, Olaszország, Magyarország, Lengyelország, Szlovénia, Szlovákia és Svédország intervenciós hivatala folyamatos pályázati felhívás útján a Közösség belső piacán eladásra kínál 899 896,41 tonna cukrot, amelyet intervenciós raktározásra átvett, és amely a belső piacon értékesíthető. Az egyes tagállamokra eső mennyiség az I. mellékletben szerepel.”
3.
A 4. cikk a következő bekezdéssel egészül ki:
„(3) Legkésőbb az ötödik munkanapon attól számítva, hogy a Bizottság rögzítette a minimális eladási árat, az érintett intervenciós hivatalok a III. mellékletben szereplő minta szerinti értesítést küldenek a Bizottságnak, hogy az adott részleges pályázati eljárás útján ténylegesen milyen mennyiséget értékesítettek.”
4.
Az I. melléklet helyébe az e rendelet I. mellékletében szereplő szöveg lép.
5.
A rendelet kiegészül egy III. melléklettel, amelynek szövegét e rendelet II. melléklete tartalmazza.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. október 18-án.